#### SABIEDRĪBA AR IEROBEŽOTU ATBILDĪBU „Latvijas Olimpiskā vienība”

#### (VIENOTAIS REĢISTRĀCIJAS NUMURS 40003212111)

**2020. GADA PĀRSKATS**

(24. finanšu gads)

**SAGATAVOTS SASKAŅĀ AR LATVIJAS REPUBLIKAS GADA PĀRSKATU**

**UN KONSOLIDĒTO GADA PĀRSKATU LIKUMU**

UN NEATKARĪGU REVIDENTU ZIŅOJUMS

##### Rīga, 2021

SATURS

[Vispārīga informācija 3](#_Toc471990488)

[Vadības ziņojums 4](#_Toc471990489)

**Finanšu pārskats:**

 [Peļņas vai zaudējumu aprēķins 5](#_Toc471990490)

 [Bilance 6](#_Toc471990491)

 [Finanšu pārskata pielikums 8](#_Toc471990494)

[Neatkarīgu revidentu ziņojums 18](#_Toc471990495)

# Vispārīga informācija

|  |  |
| --- | --- |
| Sabiedrības nosaukums | Latvijas Olimpiskā vienība |
|  |  |
| Juridiskā forma | Sabiedrība ar ierobežotu atbildību |
|  |  |
| Reģistrācijas numurs, vieta un datums  | 40003212111Rīga, 25. augustā 1994. gadā |
| Juridiskā adrese | R.Feldmaņa 8 Rīga, Latvija, LV-1014 |
|  |  |
| Valdes locekļi | Einars Fogelis - valdes priekšsēdētājs |
|  |  |
| Dalībnieki | Latvijas Olimpiskā komiteja (59,96%) |
|  | LR Izglītības un zinātnes ministrija (29,04%) |
|  | Latvijas Sporta pedagoģijas akadēmija (11%) |
|  |  |
| Finanšu gads | 2020. gada 1. janvāris – 2020. gada 31. decembris |
|  |  |
| Revidenti | Iveta Vimba Zvērināta revidenteSertifikāts Nr. 153 | SIA „Ernst & Young Baltic”Muitas iela 1a, RīgaLatvija, LV – 1010Licence Nr.17 |
|  |  |

#

# Vadības ziņojums

Latvijas Olimpiskā vienība (LOV) savu darbību ir uzsākusi 1994. gada augustā. Sabiedrības dalībnieki ir Latvijas Republikas Izglītības un zinātnes ministrija - daļu skaits 1878, ieguldījuma apmērs 1878 EUR, kas sastāda 29,04%. Latvijas Sporta pedagoģijas akadēmija - daļu skaits 711, ieguldījuma apmērs 711 EUR, kas sastāda 11%. Biedrība „Latvijas Olimpiskā komiteja” - daļu skaits 3877, ieguldījuma apmērs 3877 EUR, kas sastāda 59,96%. Vienas daļas nominālvērtība 1,00 EUR.

Darbības mērķis un galvenais uzdevums, saskaņā Sporta likuma 10.panta 10.daļā noteikto, sadarbojoties ar Izglītības un Zinātnes Ministriju (IZM), Latvijas Olimpisko komiteju (LOK), Latvijas Sporta pedagoģijas akadēmiju (LSPA) un sporta veidu federācijām ir Latvijas Olimpiskās komandas dalībnieku sagatavošana startiem Olimpiskajās spēlēs, Pasaules un Eiropas jaunatnes olimpiādēs un citās starptautiskajās sporta sacensībās. Patstāvīgi pilnveidot treniņa procesa kvalitāti, kas nodrošinātu augstus sasniegumus oficiālās starptautiskās sacensībās un olimpiskajās spēlēs, to materiālā, medicīniskā un zinātniski metodiskā aprūpe.

Par LOV dalībnieku kļūst jebkurš LR pilsonis, kurš izpildījis attiecīgos atlases kritēriju, papildus nosacījumus un pēc attiecīgā individuālā sporta veida federācijas lūguma ar LOV dalībnieku sapulces lēmumu atzīts par LOV sastāva dalībnieku. Atbilstoši kritērijiem, pēc sportiskajiem rezultātiem sportisti tiek iedalīti attiecīgos sastāvos. Dalībnieki individuālajos olimpiskajos vasaras un ziemas sporta veidos tiek iekļauti A sastāvā, B sastāvā un Jaunatnes sastāvā.

A un B sastāva sportisti ir labākie sportisti - „elites klases” atlēti savos sporta veidos, kuri piedalās visaugstākā līmeņa sacensībās un cīnās par visaugstākajām vietām, savukārt Jaunatnes sastāvs tiek veidots no gados jauniem sportistiem, kuru vecums pamatā ir no 16 – 23 gadiem, un kuru galvenais uzdevums ir attīstīt savu sportisko sasniegumu līmeni, piedaloties augsta līmeņa sacensībās gan attiecīgi savās vecuma grupās, gan pieaugušo konkurencē, tādejādi nodrošinot ilgtermiņa sporta attīstību valstī visaugstākajā līmenī.

Kopējais neto apgrozījums ir 2 840 590 EUR. Salīdzinot ar 2019. gada apgrozījumu tas nedaudz palielinājies (7%), toties pamatdarbības izmaksas ir samazinājušās par 19% attiecībā pret iepriekšējo pārskata periodu. Pārskata periodā bilances kopsumma sastāda 783 147 EUR. No tā pašu kapitāla summa ir 605 492 EUR.

2020.gadā LOV kopumā ir atbalstījis 159 sportistus, tai skaitā 98 atlētus 18 vasaras sporta veidos un 61 sportistu 9 ziemas sporta veidos. 2020.gada aprīlī tika apstiprināts sportistu sastāvs ziemas sporta veidos 2020./2021.gada sezonai, bet 2020.gada beigās apstiprināts sportistu sastāvs vasaras sporta veidos 2021.gada olimpiskajai sezonai. LOV atbalstāmo sportistu skaits vasaras sporta veidos ir palicis tādā pat apmērā kā 2019.gadā, jo 2020.gada Tokijas Olimpiskās spēles Starptautiskā Olimpiskā komiteja ir pārcēlusi uz 2021.gada vasaru.

No pārskata gada beigām līdz pārskata parakstīšanas dienai nav noticis nekas tāds, kas varētu ietekmēt gada pārskata novērtējumu.

Saskaņā ar statūtiem, veicot saimniecisko darbību, LOV uzdevums ir sniegt finansiālo, medicīnisko un zinātniski – metodisko atbalstu valsts labākajiem sportistiem, ar mērķi pilnveidot treniņa procesa kvalitāti, kas nodrošinātu augstus sasniegumus oficiālās starptautiskās sacensībās un olimpiskajās spēlēs. Šī uzdevuma īstenošanai tiek saņemti finansu līdzekļi (dotācija) no Izglītības un zinātnes ministrijas pamatbudžeta programmas 09.00.00. "Sports" apakšprogrammas 09.21.00 "Augstas klases sasniegumu sports".

Latvijas Olimpiskās vienības galvenais ieņēmumu avots ir Latvijas valsts budžeta finansējums, kas tiek piešķirts, lai realizētu galveno mērķi - pastāvīgi pilnveidot treniņa procesa kvalitāti, kas nodrošinātu augstu sasniegumu sasniegšanu oficiālās starptautiskās sacensībās un Olimpiskajās spēlēs. Nozīmīgākā šī mērķa daļa ir Latvijas Olimpiskās komandas dalībnieku sagatavošanas process startam Olimpiskajās spēlēs, to sociālā, materiālā, medicīniskā un zinātniski metodiskā aprūpe, t.sk.: rehabilitācija, fizioterapeitiskas darbības, masāžas, trenažieri un vingrošanas nodarbības saskaņā ar sportistu vajadzībām un pārbaudes funkcionālās diagnostikas laboratorijā saskaņā ar sportista individuālo treniņu plānu.

Latvijas Olimpiskās vienības, kā SIA mērķis nav gūt peļņu un to sadalīt. Ieņēmumu daļu, ja tie pārsniedz izdevumus 100% apmērā ieskaita rezerves fondā. Savukārt zaudējumus (t.i. izdevumu pārsniegumu pār ieņēmumiem) sedz no izveidotajām rezervēm.

Pārskata gada peļņu 253 456 eiro apmērā uzņēmuma vadība plāno novirzīt uz rezervēm.

|  |  |  |
| --- | --- | --- |
|  |  |  |
| Einars Fogelis |  |  |
| Valdes priekšsēdētājs |  |  |

2021. gada 15.februārī.

# Peļņas vai zaudējumu aprēķins



Pielikums ir šī finanšu pārskata neatņemama sastāvdaļa.

|  |  |  |
| --- | --- | --- |
|  |  |  |
| Einars Fogelis |  |  |
| Valdes priekšsēdētājs |  |  |

|  |
| --- |
|  |
| Inguna Tukiša |
| Galvenais grāmatvedis |

2021. gada 15.februārī.

# Bilance



Pielikums ir šī finanšu pārskata neatņemama sastāvdaļa.

|  |  |  |
| --- | --- | --- |
|  |  |  |
| Einars Fogelis |  |  |
| Valdes priekšsēdētājs |  |  |

|  |
| --- |
|  |
| Inguna Tukiša |
| Galvenais grāmatvedis |

2021. gada 15.februārī.

**Bilance**



Pielikums ir šī finanšu pārskata neatņemama sastāvdaļa.

|  |  |  |
| --- | --- | --- |
|  |  |  |
| Einars Fogelis |  |  |
| Valdes priekšsēdētājs |  |  |

|  |
| --- |
|  |
| Inguna Tukiša |
| Galvenais grāmatvedis |

2021. gada 15.februārī.

# Finanšu pārskata pielikums

## Vispārīga informācija par Sabiedrību

SIA „Latvijas Olimpiskā vienība” (turpmāk tekstā – Uzņēmums) reģistrēta Latvijas Republikas Uzņēmumu reģistrā 1994. gada 25. augustā. Sabiedrības juridiskā adrese ir R. Feldmaņa 8, Rīga. Uzņēmums nodarbojas ar sportistu sagatavošanu Olimpiskajām spēlēm.

## Nozīmīgu grāmatvedības uzskaites principu kopsavilkums

### Finanšu pārskata sagatavošanas pamatnostādnes

SIA „Latvijas Olimpiskā vienība” finanšu pārskats sagatavots saskaņā ar Latvijas Republikas Gada pārskatu un konsolidēto gada pārskatu likumu.

Finanšu pārskats sagatavots saskaņā ar sākotnējās vērtības uzskaites principu. Finanšu pārskatā par naudas vienību lieto eiro (EUR). Finanšu pārskats aptver laika periodu no 2020. gada 1. janvāra līdz 2020. gada 31. decembrim.

Peļņas vai zaudējumu aprēķins veidots atbilstoši apgrozījuma izmaksu shēmai.

Uzņēmums, saskaņā ar likuma kritērijiem ir maza sabiedrība.

### Sabiedrības darbības turpināšana

Finanšu pārskats ir sagatavots, pamatojoties uz pieņēmumu, ka Sabiedrība darbosies arī turpmāk.

### Aplēšu izmantošana

Sagatavojot finanšu pārskatu, vadībai nākas pamatoties uz zināmām aplēsēm un pieņēmumiem, kas ietekmē atsevišķos pārskatos atspoguļotos bilances un peļņas vai zaudējumu aprēķina posteņu atlikumus, kā arī iespējamo saistību apmēru. Nākotnes notikumi var ietekmēt pieņēmumus, pamatojoties uz kuriem veiktas attiecīgās aplēses. Jebkāda aplēšu izmaiņu ietekme tiek atspoguļota finanšu pārskatā to noteikšanas brīdī.

### Ārvalstu valūtu pārvērtēšana

Sabiedrības funkcionālā valūta un finanšu pārskatā lietotā valūta ir Latvijas Republikas naudas vienība eiro (EUR). Visi darījumi ārvalstu valūtās ir pārvērtēti EUR pēc Eiropas Centrālās bankas publicēta eiro atsauces kursa attiecīgā darījuma veikšanas dienā. Monetārie aktīvi un saistības, kas izteikti ārvalstu valūtā, tiek pārrēķināti EUR pēc Eiropas Centrālās bankas publicētā eiro atsauces kursa pārskata gada pēdējā dienā. Valūtu kursa starpības, kas rodas no norēķiniem valūtās vai, atspoguļojot aktīvu un saistību posteņus, lietojot valūtas kursus, kuri atšķiras no sākotnēji darījumu uzskaitei izmantotajiem valūtas kursiem, tiek atzītas peļņas vai zaudējumu aprēķinā neto vērtībā.

### Nemateriālie aktīvi

Nemateriālie aktīvi ir uzskaitīti to sākotnējā vērtībā, kura tiek amortizēta aktīvu lietderīgās lietošanas laikā, izmantojot lineāro metodi. Ja kādi notikumi vai apstākļu maiņa liecina, ka nemateriālo aktīvu bilances vērtība varētu būt neatgūstama, attiecīgo nemateriālo aktīvu vērtība tiek pārskatīta, lai noteiktu to vērtības samazināšanos. Zaudējumi vērtības samazināšanās rezultātā tiek atzīti, ja nemateriālo aktīvu bilances vērtība pārsniedz to atgūstamo summu.

**2. Nozīmīgu grāmatvedības uzskaites principu kopsavilkums (turpinājums)**

### Pamatlīdzekļi

Pamatlīdzekļi ir uzskaitīti to sākotnējā vērtībā, atskaitot uzkrāto nolietojumu un vērtības samazinājumu. Zemei nolietojums netiek aprēķināts. Nolietojums tiek aprēķināts šādā aktīva lietderīgās lietošanas laikā, izmantojot lineāro metodi:

|  |  |  |
| --- | --- | --- |
| Nemateriālie ieguldījumi | 33,33 | % |
| Medicīnas iekārtas | 20 | % |
| Citi pamatlīdzekļi | 20 – 33,33 | % |

Nolietojumu aprēķina, sākot ar nākamo mēnesi pēc pamatlīdzekļu nodošanas ekspluatācijā vai iesaistīšanas saimnieciskajā darbībā. Katrai pamatlīdzekļa daļai, kuras izmaksas ir būtiskas attiecībā pret šī pamatlīdzekļa kopējām izmaksām, nolietojums jāaprēķina atsevišķi. Ja Sabiedrība atsevišķi nolieto dažas pamatlīdzekļa daļas, tas atsevišķi nolieto arī atlikušās šī paša pamatlīdzekļa daļas. Atlikumu veido tās pamatlīdzekļa daļas, kas atsevišķi nav svarīgas. Atlikušo daļu nolietojumu aprēķina, izmantojot tuvināšanas metodes, lai patiesi atspoguļotu to lietderīgās lietošanas laiku.

Ja kādi notikumi vai apstākļu maiņa liecina, ka pamatlīdzekļu bilances vērtība varētu būt neatgūstama, attiecīgo pamatlīdzekļu vērtība tiek pārskatīta, lai noteiktu to vērtības samazināšanos. Ja eksistē vērtības neatgūstamības pazīmes un ja aktīva bilances vērtība pārsniedz aplēsto atgūstamo summu, aktīvs vai naudu ģenerējošā vienība tiek norakstīta līdz tā atgūstamajai summai. Pamatlīdzekļa atgūstamā summa ir lielākā no neto pārdošanas vērtības un lietošanas vērtības. Nosakot lietošanas vērtību, aplēstās nākotnes naudas plūsmas tiek diskontētas to tagadnes vērtībā, izmantojot pirmsnodokļu diskonta likmi, kas atspoguļo tagadnes tirgus prognozes attiecībā uz aktīva vērtības izmaiņām un uz to attiecināmajiem riskiem. Aktīvam, kas pats nerada ievērojamas naudas plūsmas, atgūstamā summa tiek noteikta atbilstoši tam naudas plūsmu ģenerējošajam aktīvam, pie kura tas pieder. Zaudējumi vērtības samazinājuma rezultātā tiek atzīti peļņas vai zaudējumu aprēķinā kā pārdotās produkcijas ražošanas izmaksas.

Pamatlīdzekļu objektu uzskaites vērtības atzīšanu pārtrauc, ja tas tiek atsavināts vai ja no aktīva turpmākās lietošanas nākotnē nav gaidāmi nekādi saimnieciskie labumi. Jebkāda peļņa vai zaudējumi, kas radušies pamatlīdzekļu objekta atzīšanas pārtraukšanas rezultātā (ko aprēķina kā starpību starp neto ieņēmumiem no atsavināšanas un pamatlīdzekļa bilances vērtību), tiek atzīta peļņas vai zaudējumu aprēķinā tajā periodā, kad notikusi pamatlīdzekļa atzīšanas pārtraukšana.

Izmaksas, kas saistītas ar nomātā īpašuma uzlabojumiem, tiek kapitalizētas un atspoguļotas kā pamatlīdzekļi. Šo aktīvu nolietojums tiek aprēķināts visā nomas perioda laikā, izmantojot lineāro metodi.

Pamatlīdzekļu izveidošanas un nepabeigto celtniecības objektu izmaksas tiek uzskaitīta sākotnējā vērtībā. Sākotnējā vērtībā ietilpst celtniecības izmaksas un citas tiešās izmaksas. Nepabeigtajai celtniecībai nolietojums netiek aprēķināts, kamēr attiecīgie aktīvi nav pabeigti un nodoti ekspluatācijā.

**2. Nozīmīgu grāmatvedības uzskaites principu kopsavilkums (turpinājums)**

### Krājumi

Krājumi tiek uzskaitīti zemākajā no pašizmaksas vai neto realizācijas vērtības.

Izmaksas, kas radušās, nogādājot krājumus to tagadējā atrašanās vietā un stāvoklī, tiek uzskaitītas šādi:

- izejvielas tiek uzskaitītas atbilstoši to pirkšanas izmaksām pēc “pirmais iekšā – pirmais ārā” (FIFO);

Neto realizācijas vērtība ir aplēstā pārdošanas cena parastās uzņēmējdarbībasietvaros, atskaitot aplēstās produkcijas pabeigšanas un pārdošanas izmaksas. Neto realizācijas vērtība tiek atspoguļota kā pašizmaksa, no kuras atskaitīti izveidotie uzkrājumi.

### Pircēju un pasūtītāju parādi un citi debitori

Pircēju un pasūtītāju parādi tiek uzskaitīti un atspoguļoti bilancē atbilstoši sākotnējai rēķinu summai, atskaitot nedrošiem parādiem izveidotos uzkrājumus. Uzkrājumi nedrošiem parādiem tiek aplēsti, kad pilnas parāda summas saņemšana vairs nav ticama. Parādi tiek norakstīti, kad to atgūstamība uzskatāma par neiespējamu.

### Nauda un naudas ekvivalenti

Naudu un naudas ekvivalentus veido nauda bankā un kasē un īstermiņa noguldījumi, kuru sākotnējais dzēšanas termiņš nepārsniedz trīs mēnešus.

### Uzkrājumi

Uzkrājumi tiek atzīti, kad Sabiedrībai ir pašreizējs pienākums (juridisks vai prakses radīts), ko izraisījis kāds pagātnes notikums, un pastāv varbūtība, ka šo saistību izpildei būs nepieciešama ekonomiskos labumus ietverošu resursu aizplūšana no Sabiedrības, un saistību apjomu iespējams pietiekami ticami novērtēt. Ja Sabiedrība paredz, ka uzkrājumu izveidošanai nepieciešamie izdevumi tiks daļēji vai pilnībā atmaksāti, piemēram, apdrošināšanas līguma ietvaros, šo izdevumu atmaksa tiek atzīta kā atsevišķs aktīvs tikai un vienīgi tad, kad ir praktiski skaidrs, ka šie izdevumi patiešām tiks atmaksāti. Ar jebkādu uzkrājumu saistītās izmaksas peļņas vai zaudējumu aprēķinā tiek atspoguļotas, atskaitot summas, kas ir atgūtas. Gadījumā, ja būtiska ietekme ir naudas laika vērtībai, uzkrājumi tiek aprēķināti, diskontējot paredzamo nākotnes naudas plūsmu, izmantojot pirmsnodokļu likmi, kas atspoguļo naudas laika vērtības pašreizējo novērtējumu tirgū un riskus, kas attiecas uz konkrētajām saistībām, ja tādi būtu. Ja tiek veikta diskontēšana, uzkrājumu palielināšana laika gaitā tiek atzīta kā aizņēmumu izmaksas.

### Iespējamās saistības un aktīvi

Šajā finanšu pārskatā iespējamās saistības nav atzītas. Tās kā saistības tiek atzītas tikai tad, ja iespējamība, ka līdzekļi tiks izdoti, kļūst pietiekami pamatota. Iespējamie aktīvi šajā finanšu pārskatā netiek atzīti, bet tiek atspoguļoti tikai tad, kad iespējamība, ka ar darījumu saistītie ekonomiskie guvumi nonāks līdz Sabiedrībai, ir pietiekami pamatota.

### Noma

Finanšu nomas darījumi, kuru ietvaros Sabiedrībai tiek nodoti visi riski un atlīdzība, kas izriet no īpašumtiesībām uz nomas objektu, tiek atzīti bilancē kā pamatlīdzekļi par summu, kas, nomu uzsākot, atbilst nomas ietvaros nomātā īpašuma patiesajai vērtībai, vai, ja tā ir mazāka, minimālo nomas maksājumu pašreizējai vērtībai. Finanšu nomas maksājumi tiek sadalīti starp finanšu izmaksām un saistību samazinājumu, lai katrā periodā nodrošinātu pastāvīgu procentu likmi par saistību atlikumu. Finanšu izmaksas tiek iekļautas peļņas vai zaudējumu aprēķinā kā procentu izmaksas.

Ja ir pietiekams pamats uzskatīt, ka nomas perioda beigās attiecīgais nomas objekts pāries nomnieka īpašumā, par paredzamo izmantošanas laiku tiek pieņemts šī aktīva lietderīgās izmantošanas laiks. Visos citos gadījumos kapitalizēto nomāto aktīvu nolietojums tiek aprēķināts, izmantojot lineāro metodi, aplēstajā aktīvu lietderīgās lietošanas laikā vai nomas periodā atkarībā no tā, kurš no šiem periodiem īsāks.

Aktīvu noma, kuras ietvaros praktiski visus no īpašumtiesībām izrietošos riskus uzņemas un atlīdzību gūst iznomātājs, tiek klasificēta kā operatīvā noma. Nomas maksājumi operatīvās nomas ietvaros tiek uzskaitīti kā izmaksas visā nomas perioda laikā, izmantojot lineāro metodi. No operatīvās nomas līgumiem izrietošās Sabiedrības saistības tiek atspoguļotas kā ārpusbilances saistības.

**2. Nozīmīgu grāmatvedības uzskaites principu kopsavilkums (turpinājums)**

### Ieņēmumu atzīšana

Uzņēmuma galvenais ienākuma avots ir Latvijas valsts budžeta finansējums.

Valsts budžeta programmas 09.00.00 “Sports” apakšprogrammas 09.21.00 “Augstas klases sasniegumu sports” ietvaros, tiek saņemti valsts budžeta līdzekļi, lai nodrošinātu uzņēmuma darbību un programmu īstenošanu, un Sporta likuma 10.panta 10.daļā noteiktā (deleģētā) uzdevuma – valsts labāko sportistu individuālajos olimpiskajos sporta veidos sagatavošanos dalībai olimpiskajās spēlēs, jaunatnes olimpiādēs un citās starptautiskajās sporta sacensībās – izpildi.

Katrā periodā Latvijas valsts budžetā paredzētais finansējums tiek atzīts attiecīga perioda ieņēmumos.

Gada pārskatu un konsolidēto gada pārskatu likuma piemērošanas noteikumi (2.1 sadaļas 5.punkts) nosaka, ka no valsts vai pašvaldības budžeta tiešā naudas maksājuma veidā saņemto finanšu palīdzību – subsīdiju izdevumu (zaudējumu) segšanai vai dotāciju noteiktu valsts vai pašvaldības funkciju izpildes nodrošināšanai – un finansiālo atbalstu, kas izpaužas kā nodokļu (arī valsts sociālās apdrošināšanas obligāto iemaksu) parādu vai citu sabiedrības parādu valsts vai pašvaldības budžetam daļēja vai pilnīga norakstīšana, iekļauj ieņēmumos tajā pārskata gadā, kurā saņemta finanšu palīdzība vai finansiālais atbalsts.

Papildus, 2.1 sadaļas 6.punkts nosaka, ka no valsts, pašvaldības, ārvalsts, Eiropas Savienības, citas starptautiskas organizācijas un institūcijas saņemtu finanšu palīdzību, kas izpaužas kā tiešais naudas maksājums, norāda bilances postenī "Nākamo periodu ieņēmumi" attiecīgi ilgtermiņa vai īstermiņa kreditoru sastāvā, ja saskaņā ar vismaz vienu no šīs finanšu palīdzības devēja noteiktajiem nosacījumiem:

- nauda paredzēta ilgtermiņa ieguldījumu objekta iegādei, izveidošanai vai būvniecībai;

- nauda tiks izlietota tikai nākamajā pārskata gadā (tā paredzēta noteiktu nākamā pārskata gada kārtējo izdevumu segšanai vai funkciju izpildes nodrošināšanai);

- ja nosacījums netiks izpildīts, nauda nākamajos gados būs jāatmaksā.

Finanšu periodā piešķiramo dotāciju Latvijas Republikas Izglītības un zinātnes ministrija nosaka izvērtējot plānoto izdevumu apjomu periodā, kā arī ņemot vērā neizlietoto līdzekļu apjomu uz gada sākumu. Šī rezultātā Sabiedrība atzīst ieņēmumus periodā, kad tie tiek saņemti, savukārt izmaksas, periodā kad tās ir radušās. Rezultātā Peļņas vai zaudējumu aprēķinā Sabiedrība atspoguļo peļņu, ja periodā saņemto dotāciju un līdzfinansējuma apjoms pārsniedz izdevumus vai zaudējumus, ja izdevumi pārsniedz Sabiedrība pārskata periodā saņemto dotāciju un līdzfinansējuma apjomu.

Valsts budžeta finansējums ar speciālu mērķi, no 2014.gada valsts budžeta programmas 09.00.00 “Sports” apakšprogrammas 09.04.00 “Sporta būves” piešķirtie valsts budžeta līdzekļi 157 820 EUR apmērā, lai nodrošinātu Sporta medicīnas centra, kā arī esošās funkcionāli diagnosticējošās laboratorijas aprīkojuma iegādi, tiek uzskaitīts nākamo periodu ieņēmumos un amortizēts iegādātā aprīkojuma lietderīgās izmantošanas laikā.

Ieņēmumi tiek atzīti atbilstoši pārliecībai par iespēju Sabiedrībai gūt ekonomisko labumu un tik lielā apmērā, kādā to iespējams pamatoti noteikt, atskaitot pievienotās vērtības nodokli un ar pārdošanu saistītās atlaides. Atzīstot ieņēmumus, tiek ņemti vērā arī tālāk minētie nosacījumi.

*Pakalpojumu sniegšana*

Uzņēmums sniedz rehabilitācijas centra pakalpojumus un funkcionālās diagnostikas pakalpojumus Latvijas Olimpiskās vienības laboratorijā. Ieņēmumi no pakalpojumiem tiek atzīti periodā, kad pakalpojumi sniegti.

Ieņēmumi no pakalpojumiem un attiecīgās izmaksas atzīstamas, ņemot vērā to, kādā izpildes pakāpē bilances datumā ir attiecīgais darījums.

Ja ar pakalpojumu saistītā darījuma iznākums nevar tikt pamatoti novērtēts, ieņēmumi tiek atzīti tikai tik lielā apmērā, kādā atgūstamas atzītās izmaksas.

### Uzņēmumu ienākuma nodoklis

Sākot ar 2019. gada 1. janvāri saskaņā ar Latvijas Republikas “Uzņēmumu ienākuma nodokļa likums” izmaiņām juridiskām personām nav jāmaksā ienākuma nodoklis par gūto peļņu. Uzņēmumu ienākuma nodoklis tiek maksāts par sadalīto peļņu un nosacīti sadalīto peļņu. Tādējādi Latvijā starp aktīvu vērtību, kas noteikta nodokļu aprēķina vajadzībām, un grāmatvedības uzskaites vērtību neveidojas nekādas atšķirības, no kurām izrietētu atliktā ienākuma nodokļa aktīvi vai saistības. Sākot ar 2019. gada 1. janvāri sadalītajai un nosacīti sadalītajai peļņai tiek piemērota 20% nodokļu likme no bruto summas. Uzņēmumu ienākuma nodoklis par dividenžu izmaksu tiek atzīts peļņas vai zaudējumu aprēķinā kā izmaksas tajā pārskata periodā, kad attiecīgās dividendes pasludinātas, savukārt pārējiem nosacītās peļņas objektiem – brīdī, kad izmaksas radušās pārskata gada ietvaros.

### Notikumi pēc bilances datuma

Finanšu pārskatā tiek atspoguļoti tādi notikumi pēc pārskata gada beigām, kas sniedz papildu informāciju par Sabiedrības finansiālo stāvokli bilances sagatavošanas datumā (koriģējošie notikumi). Ja notikumi pēc pārskata gada beigām nav koriģējoši, tie tiek atspoguļoti finanšu pārskata pielikumos tikai tad, ja tie ir būtiski.

## Neto apgrozījums

|  |  |  |
| --- | --- | --- |
|  ***No pamatdarbības***  | 2020 | 2019 |
|  Valsts Budžeta dotācija\*  |  2 651 945  |  2 551 564  |
|  LOK finansējums  |  188 645  |  93 724  |
|  **KOPĀ:**  |  **2 840 590**  |  **2 645 288**  |

\*Šī summa iekļauj 11 945 EUR (2019.gadā - 31 554 EUR), kas atzīti ieņēmumos no nākamo periodu ieņēmumiem (skat. 19 piezīmi)

## Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas

|  |  |  |
| --- | --- | --- |
|   | 2020 | 2019 |
|  Personāla izmaksas  |  992 702  |  1 044 996  |
|  Komandējumi, MT darbs un sacensības  |  781 148  |  1 169 114  |
|  Medicīniskais nodrošinājums  |  234 106  |  251 412  |
|  Pamatlīdzekļu nolietojums  |  111 575  |  128 824  |
|  Ēdināšanas nauda  |  103 654  |  57 910  |
|  Darba devēja apmaksātā veselības aprūpe - sportisti  |  45 070  |  64 881  |
|  Darba devēja apmaksātā veselības aprūpe - med., sp.spec., apkalp.pers.  |  13 425  |  13 957  |
|  Materiālu izmaksas  |  968  |  3 105  |
|  Pārējie saimnieciskās darbības izdevumi  |  189 968  |  208 554  |
|  **KOPĀ:**  |  **2 472 616**  |  **2 942 753**  |

## Administrācijas izmaksas

|  |  |  |
| --- | --- | --- |
|   | 2020 | 2019 |
|  Pārvaldes un administrācijas personāla izmaksas  |  124 968  |  123 147  |
|  Pārējās administrācijas izmaksas  |  21 535  |  35 990  |
|  Gada pārskata, revīzijas un juridiskie pakalpojumi  |  8 505  |  9 054  |
|  Biroja izdevumi (biroja preces un inventārs)  |  8 409  |  7 345  |
|  Iegādātās degvielas izlietojums  |  6 970  |  7 593  |
|  Administrācijas un apkalpojošā personāla darbinieku komandējumi  |  1 767  |  3 939  |
|  Naudas apgrozījuma blakus izdevumi  |  1 217  |  1 354  |
|  Darba devēja apmaksātā veselības aprūpe - adm.  |  1 270  |  1 296  |
|  Darbinieku apmācības izdevumi  |  504  |  992  |
|  **KOPĀ:**  |  **175 145**  |  **190 710**  |

## Pārējie saimnieciskās darbības ieņēmumi

|  |  |  |
| --- | --- | --- |
|  | 2020 | 2019 |
| Ieņēmumi no laboratorijas un reh. centra |  72 298  |  87 731  |
| Pārējie saimnieciskās darbības ieņēmumi |  5 100  |  7 348  |
| **KOPĀ:** |  **77 398**  |  **95 079**  |

##  Personāla izmaksas un darbinieku skaits

|  |  |  |
| --- | --- | --- |
|   | 2020 | 2019 |
| Atlīdzība par darbu |  903 542  |  947 245  |
| Sociālās apdrošināšanas obligātās iemaksas |  214 128  |  220 896  |
| **KOPĀ:** |  **1 117 670**  |  **1 168 141**  |
|  |  |  |
|   | 2020 | 2019 |
| Vidējais darbinieku skaits pārskata gadā |  41  |  43  |
| **KOPĀ:** |  **41**  |  **43**  |

## Nemateriālie ieguldījumi



## Pamatlīdzekļi



## Krājumi

|  |  |  |
| --- | --- | --- |
|   | 31.12.2020. | 31.12.2019. |
| Izejvielas, pamatmateriāli un palīgmateriāli |  21 699  |  21 504  |
| Avansa maksājumi par precēm |  264  |  172  |
| **KOPĀ:** |  **21 963**  |  **21 676**  |

## Pircēju un pasūtītāju parādi

|  |  |  |
| --- | --- | --- |
|   | 31.12.2020. | 31.12.2019. |
| Norēķini ar pircējiem un pasūtītājiem |  772  |  1 432  |
| **KOPĀ:** |  **772**  |  **1 432**  |

Par pircēju un pasūtītāju parādiem procenti netiek aprēķināti.

## Citi debitori

|  |  |  |
| --- | --- | --- |
|   | 31.12.2020. | 31.12.2019. |
| Sportistiem, Sporta federācijām u.c. norēķinu personām izsniegtie avansi |  19 099  |  19 198  |
| Iedzīvotāju ienākuma nodokļa pārmaksa |  -  |  7 887  |
| Norēķini ar citiem debitoriem (darbinieki) |  1 788  |  708  |
| Avansa maksājumi par pakalpojumiem |  700  |  49  |
| **KOPĀ:** |  **21 587**  |  **27 842**  |

## Nākamo periodu izmaksas

|  |  |  |
| --- | --- | --- |
|   | 31.12.2020. | 31.12.2019. |
| Apdrošināšana |  14 378  |  16 283  |
| Pārējie izdevumi |  7 260  |  28 648  |
| **KOPĀ:** |  **21 638**  |  **44 931**  |

## Nauda un naudas ekvivalenti

|  |  |  |
| --- | --- | --- |
|   | 31.12.2020. | 31.12.2019. |
| Nauda bankā |  533 914  |  226 852  |
| Nauda kasē |  167  |  40  |
| **KOPĀ:** |  **534 081**  |  **226 892**  |

## Nodokļi un valsts sociālās apdrošināšanas obligātās iemaksas

|  |  |  |
| --- | --- | --- |
|   | 31.12.2020. | 31.12.2019. |
| Sociālās apdrošināšanas obligātās iemaksas |  1 120  |  1 448  |
| Pievienotās vērtības nodoklis |  266  |  200  |
| **KOPĀ:** |  **1 386**  |  **1 648**  |

## Pārējie kreditori īstermiņa

|  |  |  |
| --- | --- | --- |
|   | 31.12.2020. | 31.12.2019. |
| Norēķini ar uzņēmējiem, dalībniekiem un personālu  |  38 702  |  68 119  |
| Norēķini par nomātām iekārtām - īstermiņa |  22 314  |  22 314  |
| Norēķini par saņemtajiem avansiem |  -  |  76  |
| **KOPĀ:** |  **61 016**  |  **90 509**  |

.

## Pārējie kreditori ilgtermiņa

|  |  |  |
| --- | --- | --- |
|   | 31.12.2020. | 31.12.2019. |
| Norēķini par nomātām iekārtām - ilgtermiņa |  9 298  |  31 612  |
| **KOPĀ:** |  **9 298**  |  **31 612**  |

## Nākamo periodu ieņēmumi

|  |  |  |
| --- | --- | --- |
|   | 31.12.2020. | 31.12.2019. |
| Nākamo periodu ieņēmumi - īstermiņa |  -  |  11 945  |
| **KOPĀ:** |  **-**  |  **11 945**  |

No LR IZM 2014.gada valsts budžeta programmas Sports apakšprogrammas Sporta būves tika piešķirti 157 820 EUR, lai nodrošinātu sporta medicīnas un rehabilitācijas centra, kā ari funkcionāli diagnosticējošās laboratorijas aprīkojuma iegādi. Saskaņā ar LR IZM sadarbības līguma nosacījumiem, LOV jānodrošina minētās summas izlietošanu līdz 2014.gada 31.decembrim. Lai nodrošinātu projekta sekmīgu īstenošanu, 2014.gada decembrī tika veikti avansa maksājumi par pamatlīdzekļiem par kopējo summu 161 865 EUR nepieciešamajām iekārtām un aprīkojumam. 2014.gada 31.decembrī atlikums avansa maksājumiem par pamatlīdzekļiem sastādīja 154 000 EUR. Saņemtā dotācija 157 820 EUR apmērā atspoguļota bilances postenī- Nākamo periodu ieņēmumi. Uz 31.12.2019. atlikums šajā postenī sastāda 11 945 EUR. Uz 31.12.2020. visi nākamo periodu ieņēmumi atzīti.

## Uzkrātās saistības

|  |  |  |
| --- | --- | --- |
|   | 31.12.2020. | 31.12.2019. |
| Uzkrātās neizmantoto atvaļinājumu izmaksas |  87 870  |  89 519  |
| Citi uzkrājumi |  4 615  |  8 938  |
| **KOPĀ:** |  **92 485**  |  **98 457**  |

## Finanšu un iespējamās saistības

**Operatīvās nomas saistības**

Sabiedrība kā nomnieks noslēgusi vairākus īpašuma nomas līgumus. Kopējās ikgadējās nomas izmaksas 2020. gadā bija 29 505 EUR (2019. gadā bija 30 171 EUR). 2020. gada 31. decembrī kopējos minimālos nomas maksājumus saskaņā ar neatsaucamajiem operatīvās nomas līgumiem var atspoguļot šādi:

|  |  |  |
| --- | --- | --- |
|  | 31.12.2020. | 31.12.2019. |
| Ar termiņu viena gada laikā |  27 250  | 9 091 |
| Ar termiņu garāku par vienu gadu, bet īsāku par pieciem gadiem |  18 418  | 6 505 |
| **KOPĀ:** |  **45 668**  |  **15 596**  |

 Piezīmē veikta iepriekšējā gada summu precizēšana.

## Notikumi pēc bilances datuma

Laika posmā no pārskata gada pēdējās dienas līdz šī finanšu pārskata parakstīšanas datumam nav bijuši nekādi notikumi, kuru rezultātā šajā finanšu pārskatā būtu jāveic korekcijas vai kuri būtu jāpaskaidro šajā finanšu pārskatā.

|  |  |  |
| --- | --- | --- |
|  |  |  |
| Einars Fogelis |  |  |
| Valdes priekšsēdētājs |  |  |

|  |
| --- |
|  |
| Inguna Tukiša |
| Galvenais grāmatvedis |

2021. gada 15.februārī.

# Neatkarīgu revidentu ziņojums